CELEX: 62017TN0664
Language: mt
Date: 2017-09-27 00:00:00
Title: Kawża T-664/17: Rikors ippreżentat fis-27 ta’ Settembru 2017 – eSlovensko vs Il-Kummissjoni

11.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 424/45
            
         Rikors ippreżentat fis-27 ta’ Settembru 2017 – eSlovensko vs Il-Kummissjoni
   (Kawża T-664/17)
   (2017/C 424/66)
   Lingwa tal-kawża: l-Ingliż
   
      Partijiet
   
   
      Rikorrenti: eSlovensko (Lučenec, is-Slovakkja) (rappreżentant: F. Branislav, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni ARES(2017)3107844 tal-Kummissjoni Ewropea, tal-21 ta’ Ġunju 2017, li teskludi lir-rikorrenti milli tipparteċipa fil-proċeduri kollha tal-għoti ta’ kuntratti u tal-għoti ta’ sussidji rregolati mir-Regolament Nru 966/2012 u mill-għoti ta’ fondi rregolati mir-Regolament 2015/323;
            
         
               —
            
            
               torda li l-konvenuta għandha twettaq verifika ġdida sabiex tirrevedi l-konklużjonijiet tagħha dwar l-ispejjeż ammissibbli;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv huwa bbażat fuq użu ħżain ta’ poter, b’mod partikolari evalwazzjoni legali żbaljata tal-fatti u tal-konstatazzjonijiet.
               
                           —
                        
                        
                           Ir-rikorrenti ssostni li ma kienet teżisti l-ebda bażi raġjonevoli għad-deċiżjoni tal-Kummissjoni.
                        
                     
         
               2.
            
            
               It-tieni motiv huwa bbażat fuq motivazzjoni insuffiċjenti tad-deċiżjoni kkontestata.
               
                           —
                        
                        
                           Evidentement, il-Kummissjoni ma eżaminatx b’mod debitu u imparzjali ċ-ċirkustanzi tal-kawża.